 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 548**

(protokols Nr. 20, 5. p.)

**Par Leader projekta “Vingrošanas kompleksa uzstādīšana Ļaudonā pie A. Eglīša Ļaudonas pamatskolas” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “*Vingrošanas kompleksa uzstādīšana Ļaudonā pie A.Eglīša Ļaudonas pamatskolas”,* kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts uzstādīt vingrošanas kompleksu pie A. Eglīša Ļaudonas pamatskolas. Pamatskolu apmeklē 114 skolēni. Aptuveni puse no skolēniem uz skolu dodas ar autobusu. Lai brīvais laiks pēc stundām netiktu pavadīts viedierīcēs, bet tiktu izmantots lietderīgi un kustoties svaigā gaisā ir nepieciešams uzstādīt vingrošanas kompleksu. Vingrošanas komplekss būs pieejams visiem pagasta bērniem, jauniešiem un viesiem. Vecuma diapazons 7-16 gadi. Vingrošanas kompleksa funkcijas – fiziskā attīstība, pievilkšanās, līdzsvara sajūtas trenēšana, šķērsošana, rāpšanās.

Projekta attiecināmās izmaksas ir 19 807,70 EUR (deviņpadsmit tūkstoši, astoņi simti septiņi eiro, 70 centi), no tām ELFLA finansējums (70%) –13 865,39 EUR (trīspadsmit tūkstoši, astoņi simti sešdesmit pieci eiro, 39 centi), pašvaldības līdzfinansējums (30%) –5 942,31 EUR (pieci tūkstoši, deviņi simti četrdesmit divi eiro, 31 centi).

Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu ”Vingrošanas kompleksa uzstādīšanu Ļaudonā pie A. Eglīša Ļaudonas pamatskolas” nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas 19 807,70 EUR (deviņpadsmit tūkstoši, astoņi simti septiņi eiro, 70 centi), no tām ELFLA finansējums (70%) – 13 865,39 EUR trīspadsmit tūkstoši, astoņi simti sešdesmit pieci eiro, 39 centi), Madonas novada pašvaldības līdzfinansējums – 5 942,31 EUR (pieci tūkstoši, deviņi simti četrdesmit divi eiro, 31 centi).

Domes priekšsēdētājs A. Lungevičs

*Portnovs 20374568*